paragraph_text: S gradom Pimpri Chinchwadom i tri kantonalna grada Pune, Khadki i Dehu Road, Pune čini urbanu jezgru istoimene gradske regije Pune (PMR). Prema popisu stanovništva iz 2011. godine, urbano područje ima ukupno 5,05 milijuna stanovnika, dok se broj stanovnika gradske regije procjenjuje na 7,4 milijuna.<ref>http://www.pmrda.gov.in/background.html Preuzeto 16. studenoga 2020. Smješteno na 560 metara nadmorske visine na visoravni Dekan na desnoj obali rijeke Mutha, Pune je ujedno i administrativno sjedište istoimenog okruga. U 18. stoljeću u gradu je bilo sjedište Pešva, premijera carstva Marata i bio je jedno od najvažnijih političkih središta na indijskom potkontinentu.